La disposició addicional tercera, apartat 2, del Text refós de la Llei de taxes i preus públics de la Generalitat de Catalunya, aprovat pel Decret legislatiu 3/2008, de 25 de juny, estableix que dins el termini de dos mesos comptat a partir de la data d'entrada en vigor de la llei que modifiqui o creï taxes o n'actualitzi els imports, els departaments de la Generalitat de Catalunya que gestionin les taxes afectades han de publicar en el Diari Oficial de la Generalitat de Catalunya, mitjançant una ordre del conseller o de la consellera competent en la matèria, i amb efectes merament informatius, una relació de les taxes vigents que gestionen, en què identifiquin els serveis i les activitats que les generen i la quota corresponent.
L'article 45 de la Llei 15/2008, de 23 de desembre, de pressupostos de la Generalitat de Catalunya per al 2009, eleva el tipus de quantia fixa de les taxes vigents de la Generalitat per a l'any 2009, i estableix que s'exceptuen de l'augment fixat, entre d'altres, la taxa corresponent als serveis de guarda de vehicles del Patronat de la Muntanya de Montserrat i les taxes les quotes de les quals siguin objecte de modificació per la Llei de mesures fiscals i financeres que acompanya la Llei de pressupostos esmentada.
La Llei 16/2008, de 23 de desembre, de mesures fiscals i financeres, modifica diversos preceptes del Text refós de la Llei de taxes i preus públics de la Generalitat de Catalunya, aprovat pel Decret legislatiu 3/2008, de 25 de juny, i entre aquests, l'article 5 que estableix una bonificació per la presentació de la sol·licitud de serveis o activitats per mitjans electrònics i l'article 18 que modifica la taxa per a la publicació d'anuncis en el Diari Oficial de la Generalitat de Catalunya.
Per tot això, de conformitat amb el que disposa l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya,
Donar publicitat, a efectes informatius, a la relació de les taxes vigents que es gestionen en l'àmbit competencial del Departament de la Presidència, que s'especifiquen a l'annex d'aquesta Ordre.
Annex.1 Taxes que es gestionen en l'àmbit competencial del Departament de la Presidència
1.1 Taxa pel servei de guarda de vehicles del Patronat de la Muntanya de Montserrat
a) Tenen una bonificació de 2 euros per vehicle les persones que participen en activitats o esdeveniments autoritzats pel Patronat, promoguts per persones físiques o jurídiques legalment constituïdes, que transcorren dins la zona urbana de la muntanya de Montserrat i que tenen un abast o un contingut cultural, esportiu, religiós o social.
b) Les persones que s'allotgen al recinte urbà, als refugis de la muntanya, i també les que fan ús dels serveis de funicular, de restauració i d'hosteleria al recinte urbà de la muntanya de Montserrat, tenen una bonificació única de 2 euros per vehicle.
Aquesta bonificació no és acumulable a la que s'estableix a l'apartat a).
Taxa per la publicació d'anuncis en el DOGC, gestionat per l'Entitat Autònoma del Diari Oficial i de Publicacions de la Generalitat de Catalunya.
1.2.1 La quota de la taxa per la publicació d'anuncis en el Diari Oficial de la Generalitat de Catalunya no sotmesos a exempció per la normativa vigent es compon d'una quantitat fixa per anunci i una quantitat que varia segons el nombre de caràcters amb espais inclosos.
Quan els anuncis incorporen la inserció d'imatges o fitxers no tractats, l'espai total ocupat per aquests es valora considerant l'equivalència respecte al nombre de caràcters que ocuparien el mateix espai.
L'import de la quantitat fixa per anunci és de 30 euros i l'import per caràcter o espai, exclosa la capçalera, és de 0,06104 euros, el qual, en el cas d'anuncis amb termini d'urgència, és de 0,09286 euros.
En aquests imports s'inclou la publicació en totes dues edicions, l'edició en llengua catalana i l'edició en llengua castellana.
1.2.2 Les insercions que es retiren de publicació després d'haver estat presentades meriten una quota equivalent al 50% de la que correspon, en cas de publicació, per a la taxa normal.
1.2.3 Les insercions retirades de publicació a les quals s'ha aplicat la taxa d'urgència no tenen dret a retorn.
1.2.4 Resta exempta del pagament de la taxa la publicació dels anuncis o edictes següents:
c) Qualsevol altre anunci o edicte si una norma amb rang de llei en disposa la publicació gratuïta..2 D'acord amb el que preveu l'apartat 3 de l'article 1.2.7 del capítol II del títol I del Text refós de la Llei de taxes i preus públics de la Generalitat de Catalunya, aprovat pel Decret legislatiu 3/2008, de 25 de juny, s'estableix una bonificació del 10% de la quota de la taxa que correspongui en cada cas per la prestació del servei o la realització d'activitats quan la sol·licitud del servei o les activitats es faci per mitjans electrònics.
No s'aplica aquesta bonificació en el cas que la regulació de la taxa corresponent estableixi una bonificació específica per a aquest mateix concepte.